МОДЕЛ УГОВОРА

Процена имовине, обавеза и капитала за два јавна предузећа чији је оснивач општина Кладово

*Уговорне стране:*

1. ОПШТИНСКА УПРАВА КЛАДОВО, ул. Краља Александра бр. 35, Кладово, матични број 07213182, шифра делатности 8411, ПИБ 100697090 коју заступа начелник, Душан Белић (у даљем тексту: НАРУЧИЛАЦ),
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_\_ бр.\_\_\_\_, матични број\_\_\_\_\_\_\_\_\_\_\_\_\_\_\_\_, ПИБ\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_ (у даљем тексту „Добављач“), порески идентификациони број \_\_\_\_\_\_\_\_\_\_\_\_
3. *\*Напомена Наручиоца: У случају заједничке понуде овде навести све чланове групе понуђача као конзорцијум  
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Предмет уговора: Процена вредности имовине, обавеза и капитала за два јавна предузећа чији је оснивач општина Кладово , по спроведеном поступку јавне набавке број 405-133/2024-III.

Члан 1.

Уговорне стране констатују да је Наручилац:

* донео Одлуку о спровођењу поступка јавне набавке број 405-133/2024-III од 25.12.2024. године;
* спровео поступак јавне набавке - Процена вредности имовине, обавеза и капитала за два јавна предузећа чији је оснивач општина Кладово, реф.бр.405-133/2024-III, у свему према конкурсној документацији и техничкој спецификацији предметне јавне набавке, на дан 31.12.2024.године
* донео Одлуку о додели уговора број *(попуњава Наручилац)* од *(попуњава Наручилац)*. године, којом је усвојио понуду Добављача од *(попуњава Наручилац)*. године.

Члан 2.

Добављач се обавезује да уговорене услуге изврши, са пажњом доброг стручњака и уговореног квалитета у свему према својој понуди, комерцијалним условима понуде и Техничкој спецификацији, важећим прописима, техничким условима, стандардима и нормативима који важе за ову врсту услуге, упутствима представника Наручиоца, правилима струке и одредбама овог уговора.

Члан 3.

Уговорне стране споразумно утврђују да укупна уговорена цена износи: \_\_\_\_\_\_\_\_\_\_\_\_\_\_ динара без ПДВ-а, словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

односно, \_\_\_\_\_\_\_\_\_\_\_\_\_\_\_\_ динара са ПДВ-ом словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Обвезник пореза на додату вредност се утврђује у складу са Законом о порезу на додату вредност, а стопа ПДВ-а на основу важећег Закона о порезу на додату вредност на дан испостављања рачуна односно електронске фактуре.

Цена из става 1. овог члана добијена је на основу јединичних цена и количина из усвојене понуде Добављача, фиксна је до коначне реализације уговора и обухвата све трошкове које поводом извршења овог уговора има Добављач.

Члан 4.

Под условом да је Наручилац у тренутку извршења у поседу важећег средства финансијског обезбеђења из члана 5. овог уговора, Наручилац се обавезује да по извршењу уговорене услуге исплати Добављачу вредност стварно извршене услуге (са ПДВ-ом) у року од 45 (четрдесетпет) дана од дана пријема исправног рачуна издатог у складу са Законом о електронском фактурисању, односно од дана пријема исправног рачуна на архиви Наручиоца уколико Добављач нема обавезу издавања рачуна у складу са Законом о електронском фактурисању.

Добављач се обавезује да уз испостављен рачун достави Наручиоцу Записник о примопредаји потписан од стране представника Наручиоца без примедби.

Добављач се обавезује да се приликом испостављања рачуна придржава упутства за испостављање рачуна утврђеног од стране Наручиоца у Комерцијалним условима понуде.

Члан 5.

Добављач се обавезује да, у року **од 5 (пет**) дана од дана обостраног потписивања уговора, достави Наручиоцу:

1. Регистровану Меницу за испуњење уговорних обавеза, са назначеним номиналним износом од 10 % вредности уговора без ПДВ-а, оверену, потписану од стране овлашћеног лица и регистровану у складу са чланом 47а. Закона о платном промету ("Сл. лист СРЈ", бр. 3/2002 и 5/2003 и "Сл. гласник РС", бр. 43/2004, 62/2006, 111/2009 - др. закон, 31/2011 и 139/2014 - др. закон) и Одлуком НБС о ближим условима, садржини и начину вођења Регистра меница и овлашћења („Службени гласник РС“ бр. 56/2011), са роком важења који је **30 дана** дужи од истека рока извршења уговора.
2. Менично овлашћење да се меница у износу од 10 % од вредности уговора без ПДВ-а, без сагласности понуђача може поднети на наплату, у случају неизвршења обавеза из уговора.
3. Фотококопију картона депонованих потписа код банке на којем се јасно виде депоновани потпис и печат понуђача (печат у случају да се понуђач одлучио да исти користи код банке, што се утврђује на картону депонованих потписа) оверен од стране банке.
4. Потпис овлашћеног лица на меници и меничном овлашћењу мора бити идентичан потпису у картону депонованих потписа.
5. У случају промене лица овлашћеног за заступање, менично овлашћење остаје на снази
6. Након истека рока наручилац ће предметну меницу вратити, на писани захтев Понуђача.
7. Наручилац ће уновчити дату меницу уколико понуђач не буде извршавао своје обавезе у складу са уговором и Понудом понуђача.

Средство финансијског обезбеђења из овог члана Наручилац, без даље додатне сагласности Добављача, активира у случају да Добављач прекрши одредбе овог уговора.

Члан 6.

Добављач се обавезује да све обавезе прецизиране Техничком спецификацијом изврши од у року од три месеца од дана потписивања уговора.

Место извршења уговорене услуге су ЈКП „Комуналац“ и ЈП „ Јединство“ Кладово.

Добављач је дужан да поступа у року из става 1. овог члана, у противном, Наручилац има право да наплати средство финансијског обезбеђења за добро извршење посла и раскине овај уговор.

Члан 7.

Уколико Добављач не изврши уговорену услугу у року утврђеном у члану 6. став 1. овог уговора, платиће Наручиоцу на име уговорне казне износ од 2 (два) промила од укупно уговорене вредности из члана 3. став 1. овог уговора (са ПДВ-ом), за сваки дан закашњења односно прекорачења рока, а највише до 5% од укупно уговорене вредности из члана 3. став 1. овог уговора (са ПДВ-ом).

Наручилац има право да наплати уговорну казну без даље додатне сагласности Добављача умањењем износа за уплату по рачуну испостављеном од стране Добављача.

Наручилац је овлашћен да у случају доцње Добављача у извршењу уговорених услуга активира средство финансијског обезбеђења за добро извршење посла и да пун износ штете настале због доцње Добављача наплати по правилима Закона о облигационим односима.

Члан 8.

Добављач је обавезан да уговорене услуге изврши уговореног квалитета, саобразно својој понуди и захтевима из Комерцијалних услова понуде и Техничке спецификације.

Примопредају извршених услуга извршиће представници уговорних страна уз сачињавање записника о примопредаји, којим ће констатовати извршење свих уговорених услуга, као и евентуалну предају друге прописане и/или потребне документације као доказ да су извршене услуге у свему сагласне уговореном квалитету и саобразне понуди Добављача и захтевима из Комерцијалних услова и Техничке спецификације.

Ако током прегледа и пријема уговорених услуга Наручилац утврди да исте имају недостатке који са могу отклонити, оставиће Добављачу примерени рок за отклањање недостатака.

Ако Наручилац не добије испуњење уговора у примереном року из захтева за испуњење уговора, Наручилац има право да наплати средство финансијског обезбеђења за добро извршење посла и да раскине уговор.

Уговорене услуге се сматрају извршеним када представник Наручиоца потпише Записник о примопредаји.

Члан 9.

Ако се након примопредаје покаже неки недостатак Наручилац је дужан да о том недостатку писаним путем обавести Добављача у року од 8 (осам) дана од дана када је открио недостатак.

У случају из става 1. овог члана Наручилац има право да захтева од Добављача да, у примереном року, отклони недостатак (испуњење уговора).

Ако Наручилац не добије испуњење уговора у примереном року који је оставио у захтеву за испуњење уговора из претходног става овог члана, Наручилац има право да наплати средство финансијског обезбеђења за добро извршење посла и да раскине овај уговор.

Наручилац може да раскине уговор и наплати средство финансијског обезбеђења за добро извршење посла и без остављања накнадног рока, ако га је Добављач обавестио да неће да испуни уговор, односно када је очигледно да Добављач неће да испуни уговор, односно када је очигледно да Добављач неће моћи да испуни уговор ни у накнадном року.

Члан 10.

Овај уговор ступа на снагу када кумулативно буду испуњени следећи услови:

* када уговор потпишу обе уговорне стране;
* када Добављач преда Наручиоцу средство финансијског обезбеђења сагласно члану 5. став 1. овог уговора.

Уговорне стране су сагласне да ће се сматрати да овај уговор није ступио на снагу, уколико Добављач не достави средство финансијског обезбеђења из претходног става овог члана уговора, те да у том случају Наручилац има право да наплати средство финансијског обезбеђења за озбиљност понуде.

Члан 11.

На све односе уговорних страна који нису посебно регулисани овим уговором, примењиваће се одредбе важећих прописа у Републици Србији.

За све спорове из овог уговора или у вези са овим уговором надлежан је суд одговарајуће стварне надлежности у Зајечару.

Члан 12.

Све евентуалне измене и допуне овог уговора пуноважне су уколико су учињене у писаној форми, сагласношћу воља уговорних страна, анексом овог уговора.

Члан 13.

Овај уговор је сачињен у 4 (четири) истоветних примерака, од којих 2 (два) за Наручиоца, а 2 (два) за Добављача.

ДОБАВЉАЧ НАРУЧИЛАЦ

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_